paragraph_text: Pjesma je postala prvi hit singl sastava, dostigla je jedanaesto mjesto na Billboardovoj ljestvici Hot Modern Rock Tracks te se često puštala na ključnim radio stanicama u SAD-u. Glazbeni video za pjesmu režirali su Darren Doane i Ken Daurio, koji su i prije radili sa sastavom. U videu, sastav ide na "pretpremijeru pretpremijere" u kino gdje Hoppus pokuša osvojiti svoju bivšu djevojku nazad. "Dammit" se kasnije pojavljuje na kompilaciji sastava Greatest Hits (s drumrollom na početku) te su je obradili mnogi izvođači.